പിറന്ന മണ്ണിനായി പ്രാണന് നല്കിയ സൈനികന്: ജവാന് വൈശാഖിന് ആദരാഞ്ജലികള് അര്പ്പിച്ച് സുരേഷ്ഗോപി എംപി suresh gopi കൊല്ലം: ജമ്മു കശ്മീരിലെ പൂഞ്ചില് പാക് ഭീകരരുമായി നടന്ന ഏറ്റുമുട്ടലില് വീരമൃത്യു വരിച്ച കൊല്ലം സ്വദേശി വൈശാഖിന് ആദരാഞ്ജലി അര്പ്പിച്ച് എംപിയും നടനുമായ സുരേഷ് ഗോപി. ജമ്മു കശ്മീരിലെ പുഞ്ച് ജില്ലയില് തീവ്രവാദികളുമായുള്ള ഏറ്റുമുട്ടലില് പിറന്ന മണ്ണിനായി പ്രാണന് നല്കിയ മലയാളി സൈനികന് കൊട്ടാരക്കര ഓടാനവട്ടം സ്വദേശി എച്ച്. വൈശാഖിന് ആദരാഞ്ജലികള്! സുരേഷ് ഗോപി ഫേസ്ബുക്കില് കുറിച്ചു. ഇന്ന് ജന്മനാട്ടിലെത്തിച്ച വൈശാഖിന്റെ ഭൗതികശരീരം കുടവട്ടൂര് എല്.പി സ്കൂളിലും വൈശാഖിന്റെ വീട്ടിലും പൊതുദര്ശനത്തിനു വെച്ചിരുന്നു. രാജ്യത്തിന് വേണ്ടി ജീവന് നല്കിയ സൈനികന് ആദരാഞ്ജലികള് അറിയിക്കാന് സുരേഷ് ഗോപി നേരിട്ടെത്തിയിരുന്നു. ശേഷം സമ്ബൂര്ണ്ണ ഔദ്യോഗിക ബഹുമതികളോടെയായിരുന്നു സംസ്കാരം. പൂഞ്ച് ജില്ലയിലെ സുരന്കോട്ടില് ഭീകരവിരുദ്ധ ഓപ്പറേഷന് എത്തിയ സുരക്ഷാ സേനയിലെ അഞ്ച് സൈനികരാണ് ഭീകരവാദികളും ആയുള്ള ഏറ്റുമുട്ടലില് വീരമൃത്യു വരിച്ചത്. രജോരി സെക്ടറില് അതിര്ത്തി നുഴഞ്ഞു കയറിയ ഭീകരര് ഒളിച്ചിരിക്കുന്നുണ്ട് എന്ന ഇന്റലിജന്സ് റിപ്പോര്ട്ട് അടിസ്ഥാനത്തില് ഇന്നലെ രാവിലെയാണ് മേഖലയില് സുരക്ഷാസേന തെരച്ചില് ആരംഭിച്ചത്. ചാമ്രര് വനമേഖലയില് വച്ച് ഭീകരവാദികള് സുരക്ഷാ സേനക്ക് നേരെ വെടിവയ്ക്കുകയായിരുന്നു. ഇവരെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. വൈശാഖിനെ കൂടാതെ ജൂനീയര് കമ്മീഷന്ഡ് ഓഫീസര് ജസ് വീന്ദ്രര് സിങ്, നായിക് മന്ദ്ദീപ് സിങ്ങ്, ശിപോയി ഗജ്ജന് സിങ്ങ്, ശിപോയി സരാജ് സിങ്ങ്, എന്നിവരാണ് വീരമൃത്യു വരിച്ച മറ്റു സൈനികര്.